గొల్లపూడి (విజయవాడ గ్రామీణ)
గొల్లపూడి, కృష్ణా జిల్లా, విజయవాడ గ్రామీణ మండలానికి చెందిన గ్రామము. పిన్ కోడ్ = 521 225., ఎస్.టి.డి.కోడ్ = 0866. ఆంధ్రప్రదేశ్ రాష్ట్రంలోని కృష్ణా జిల్లాలో విజయవాడ యొక్క పొరుగు ప్రాంతం గొల్లపూడి.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా ఉంది. ఇబ్రహీంపట్నం మండలం మొత్తంతో పాటు అర్బన్ ప్రాంతం, ఉయ్యూరుతో పాటు అర్బన్ ఏరియా, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం అనేవి ఉన్నాయి.
విజయవాడ రూరల్ మండలంలోని ఎనికెపాడు, కుందావారి ఖండ్రిక, కొత్తూరు, గూడవల్లి, గొల్లపూడి, జక్కంపూడి, తాడేపల్లి, దోనె ఆత్కూరు, నిడమానూరు, నున్న, పాతపాడు, పైడూరుపాడు, ప్రసాదంపాడు, ఫిర్యాది నైనవరం, బోడపాడు, రామవరప్పాడు, రాయనపాడు, వేమవరం, షహబాదు మరియు సూరాయ పాలెం (గొల్లపూడి శివారు) గ్రామాలు ఉన్నాయి.
2017 మార్చి 23 న మున్సిపల్ అడ్మినిస్ట్రేషన్ అండ్ అర్బన్ డెవెలప్మెంట్ డిపార్ట్మెంట్ జి.ఓ. 104 ప్రకారం, ఇది విజయవాడ మెట్రోపాలిటన్ ప్రాంతంలో భాగంగా మారింది.
సముద్రమట్టానికి 21 మీ.ఎత్తు Time zone: IST (UTC+5:30)
గొల్లపూడి గ్రామ పంచాయతీ కార్యాలయ చిరునామా : శ్రీ పోసాని నరసింహా రావు చౌదరి రోడ్, గొల్లపూడి, విజయవాడ రూరల్ మండలం, కృష్ణా జిల్లా, పిన్ - 521225
ఫోన్ నెంబర్ : 0866-2411763
ఈ-మెయిల్ : epgollapudi@gmail.com
గ్రామ విస్తీర్ణం
22 చదరపు కిలో మీటర్లు
గ్రామ శివారు గ్రామాలు
సూరాయపాలెం, నల్లకుంట, రామరాజ్యనగర్, దర్గా హరిజనవాడ
విజయవాడ అర్బన్ మండలం, ఇబ్రహీంపట్నం మండలం, జి.కొండూరు మండలం, తుళ్ళూరు మండలం.
రోడ్డు మార్గం : విజయవాడ నుండి రోడ్దు రవాణా సౌకర్యం ఉంది. విజయవాడ - హైదరాబాద్ జాతీయ రహదారి (65) ప్రక్కన ఉంది. ప్రకాశం బ్యారేజికి 5 కిలోమీటర్ల ఎగువన కృష్ణానది ఒడ్డున ఉంది.
విజయవాడ పండిట్ నెహ్రూ బస్ స్టేషన్ నుండి సిటీ బస్ సౌకర్యం ఉంది.
రైలు మార్గం : మేజర్ రైల్వేజంక్షన్, విజయవాడకు 6 కిలోమీటర్ల దూరంలో ఉంది. రైల్వే స్టేషన్ నుండి సిటీ బస్ సౌకర్యం ఉంది.
విమాన మార్గం : విజయవాడ విమానాశ్రయం (గన్నవరం) కు 29 కిలోమీటర్ల దూరంలో ఉంది.
ప్రాథమిక మరియు ఉన్నత పాఠశాల విద్యను ప్రభుత్వం అందించుతుంది, అలాగే ఎయిడెడ్ మరియు ప్రైవేట్ పాఠశాలలు, రాష్ట్ర విద్యా శాఖ కింద పనిచేస్తాయి. వివిధ పాఠశాలలు తెలుగు మరియు ఆంగ్లం మాధ్యమంలో అనుసరిస్తూ బోధన జరుగుతుంది.
ప్రైవేటు విద్యా సంస్థలు
గ్రామమంతటికి విద్యుత్ సౌకర్యం కల్పించబడింది. వీధి దీపాలు ఏర్పాటుచేయబడినవి (ఎల్.ఇ.డి. - 250, ఎం. వి. ల్యాంప్స్ - 150, ఎస్.వి. ల్యాంప్స్ - 150, ట్యూబ్ లైట్స్ - 3746)
అంగన్ వాడి కేంద్రములు 18 ఏర్పాటుచేయబడినవి. ( మెయిన్ సెంటర్ - కృష్ణ కరకట్ట, కట్ట క్రింద, పంచాయతి ఆఫీస్ వెనుక, మసీదు, కమ్యూనిటీ హాల్, ఎస్.సి. ఏరియా, బి.సి. ఏరియా, రజక పేట, అంబేద్కర్ నగర్, మౌలానగర్, దర్గా హరిజనవాడ, రామరాజ్య నగర్, కోయ గూడెం, పైపుల కంపెనీ, నల్లకుంట, సూరాయపాలెం)
ప్రజారోగ్యము - పారిశుధ్యము
ప్రాథమిక ఆరోగ్య కేంద్రం (ప్రైమరీ హెల్త్ సెంటర్) కొండపల్లిలో ఉంది. సబ్ సెంటర్స్ 3 ఏర్పాటుచేయబడినవి. ( పంచాయతీ ఆఫీస్ వెనుక, హరిజనవాడ కమ్యూనిటీ హాల్, అంబేద్కర్ నగర్ కమ్యూనిటీ హాల్)
హెల్త్ సూపర్ వైజర్ - 1, ఆరోగ్య కార్యకర్తలు - 3, ఆషా వర్కర్స్ - 15 మంది కలరు.
ఆషా హాస్పిటల్ క్రైస్తవ మిషనరీ వారిచే ఏర్పాటుచేయబడింది.
ఆంధ్రా హాస్పిటల్ (కార్పొరేట్ హాస్పిటల్)
రహదారులు
గ్రామ పంచాయతి పరిధిలో జాతీయ రహదారి - 65 (పూర్వపు యన్. హెచ్.-9) ఉంది.
సిమెంట్ రోడ్లు - 55 (6 కి.మీ. పొడవు)
తారు రోడ్లు - 28 (5 కి.మీ. పొడవు)
మెటల్ రోడ్లు - 28 (11 కి.మీ. పొడవు)
గ్రావెల్ రోడ్లు - 35 (7 కి.మీ. పొడవు)
జాతీయ బ్యాంకులు
భారతీయ స్టేట్ బ్యాంక్, శ్రీ పోసాని నరసింహా రావు చౌదరి రోడ్, గొల్లపూడి.
ఆంధ్రా బ్యాంక్, స్పెషల్ అగ్రికల్చరల్ ఫైనాన్స్ బ్రాంచ్, శ్రీ పోసాని నరసింహా రావు చౌదరి రోడ్, గొల్లపూడి
కెనరా బ్యాంక్, శ్రీ పోసాని నరసింహా రావు చౌదరి రోడ్, గొల్లపూడి
ఐ.సి.ఐ.సి.ఐ. బ్యాంక్, శ్రీ పోసాని నరసింహా రావు చౌదరి రోడ్, గొల్లపూడి
సప్తగిరి గ్రామీణ బ్యాంక్, శ్రీ పోసాని నరసింహా రావు చౌదరి రోడ్, గొల్లపూడి
సెంట్రల్ బ్యాంక్ ఆఫ్ ఇండియా, శ్రీ పోసాని నరసింహా రావు చౌదరి హైస్కూల్ ఎదురు రోడ్, గొల్లపూడి
హెచ్.డి.ఎఫ్.సి. బ్యాంక్, శ్రీ పోసాని నరసింహా రావు చౌదరి హైస్కూల్ ఎదురు రోడ్, గొల్లపూడి
తమిళనాడు మర్కంటైల్ బ్యాంక్, దత్త కళ్యాణ మండపం రోడ్, గొల్లపూడి
ఆప్కాబ్ కో-ఆపరేటివ్ బ్యాంక్, సాయిపురం కాలనీ రోడ్, గొల్లపూడి
కోస్టల్ బ్యాంక్, గొల్లపూడి
ఇండియన్ బ్యాంక్, గొల్లపూడి
తపాలా సౌకర్యం
ఉప తపాలా కార్యాలయం ఉంది.
టెలిఫోన్ సౌకర్యం
టెలిఫోన్ ఎక్చేంజ్ ఉంది.
పోలీస్ స్టేషన్ సౌకర్యం
భవానీపురం హౌసింగ్ బోర్డ్ కాలనీలో భవానీపురం రక్షకభట నిలయం పరిధిలో ఉంది.
ఫైర్ స్టేషన్
విజయవాడ అగ్నిమాపక కేంద్రం పరిధిలో ఉంది.
గ్యాస్ స్టేషన్
కృష్ణా డిస్ట్రిక్ట్ లారీ ఓనర్స్ మ్యూచువల్లీ ఎయిడెడ్ కో-ఆపరేటివ్ స్టోర్స్ లిమిటెడ్ వారిచే నిర్వహించబడుచున్న పెట్రోల్ మరియు డీజిల్ విక్రయించు బంక్ ఉంది.
వ్యవసాయం
గొల్లపూడి అగ్రికల్చరల్ మార్కెట్ యార్డ్ ఉంది.
ప్రాథమిక వ్యవసాయ పరపతి సంఘం ఉంది.
ప్రజా పంపిణీ వ్యవస్థ
ప్రభుత్వ చౌక ధరల దుకాణములు 7 ఉన్నాయి. (పోస్టాఫీస్ రోడ్, ముస్లిం పేట, దళితవాడ బొడ్డురాయి సెంటర్, దళితవాడ రెడ్డి గారి భవనము దగ్గర, ఆషా హాస్పిటల్ రోడ్, సూరాయపాలెం, రామరాజ్యనగర్)
గ్రామంలో తెలుపు రేషన్ కార్డుల సంఖ్య - 3177, ఆర్.ఎ.పి. & టి.ఎ.పి. -983
అంత్యోదయ కార్డుల సంఖ్య - 98
పశు వైద్యశాల
పశువుల ఆస్పత్రి ఉంది. పశువులకు కృత్రిమ గర్భధారణ గావించు సౌకర్యం ఉంది.
సెల్ఫ్ హెల్ప్ గ్రూప్స్
స్వయం సహాయక సంఘాల సంఖ్య - 206
స్వయం సహాయక సంఘాల సభ్యుల సంఖ్య - 2876
ఫించన్ల పంపిణీ
వృద్ధాప్య ఫించన్లు - 268
వితంతు ఫించన్లు - 502
అభయ హస్తం ఫించన్లు - 30
దివ్యాంగుల ఫించన్లు - 130గొల్లపూడి గ్రామ పంచాయతి రీజినల్ ఇన్ స్పెక్టర్ ఆఫ్ లోకల్ ఎడ్మిని స్ట్రేషన్, విజయవాడ వారి ఉత్తర్వులు ఆర్.ఓ.సి.నెం.2274/52, తేది 09-04-1957 ప్రకారం ఏర్పడినది.
గొల్లపూడి గ్రామ పంచాయతి పాలకవర్గ సభ్యులు : సర్పంచ్ మరియు 20 మంది సభ్యులు
షెడ్యూలుకులాలకు రిజర్వ్ చేయబడినవి - 3 వార్డులు (10,19,20 వార్డులు)
షెడ్యూలుతెగలకు రిజర్వ్ చేయబడినవి - 1 వార్డు (15వ వార్డు)
వెనుకబడినతరగతులకు రిజర్వ్ చేయబడినవి - 3 (1,6,18 వార్డులు)
స్త్రీలకు రిజర్వ్ చేయబడినవి - 7 వార్డులు (3,4,5,8,9,14,17 వార్డులు)
గ్రామ పంచాయతి ఆదాయ వనరులు :
1. ఇంటి పన్నులు
2. మంచి నీటి కుళాయి ఫీజులు
3. లైసెన్స్ ఫీజులు
4. భవన నిర్మాణ రుసుములు
ప్రభుత్వ గ్రాంటులు :
1. జనాభా గ్రాంటు
2. వృత్తి పన్ను
3. రిజిస్త్రేషన్ స్టాంపు డ్యూటి
ఆర్ధిక సంఘ నిధులు:
1. 13 వ ఆర్థిక సంఘ నిధులు
2. స్టేట్ ఫైనాన్స్ కమిషన్ నిధులు
3. 14 వ ఆర్థిక సంఘ నిధులు
మాజీ సర్పంచులు :
గ్రామ పంచాయతి బోర్డు అధ్యక్షుడు లేక సర్పంచ్ గా శ్రీ వడ్లమూడి సీతారామస్వామి, శ్రీ బొమ్మసాని కృష్ణమూర్తి, శ్రీ వడ్లమూడి వెంకయ్య, శ్రీ కోమటి జగన్మోహన రావు, శ్రీ బొమ్మసాని సుబ్బారావు, శ్రీ వడ్లమూడి భీమయ్య, శ్రీమతి ఈపూరి పద్మావతి, శ్రీ బొమ్మసాని సుబ్బారావు గతంలో పరిపాలించారు.
ప్రస్తుత గ్రామ పంచాయతి పాలకవర్గ ఎన్నిక తేది : 27-07-2013
ఈ గ్రామ పంచాయతీకి 2013 జూలైలో జరిగిన ఎన్నికలలో శ్రీ సాధనాల వేంకటేశ్వరమ్మ సర్పంచిగా గెలుపొందారు. ఉప సర్పంచిగా శ్రీ చిగురుపాటి నాగరాజు ఎన్నికైనారు. [2]వ్యవసాయ భూమి సాగు విస్తీర్ణం - 3,386 ఎకరములు.
ఒండ్రు నేలలు, మాగాణి మరియు మెట్ట భూములు కలవు
వరి ప్రధాన పంట. జొన్న, మొక్కజొన్న, చెరకు, పొగాకు, ప్రత్తి, మినుములు, పెసలు, జనుము మొదలగు పంటలు పండిస్తారు.
బంజరు భూమి విస్తీర్ణం - 2,093 ఎకరములు
15 గ్రామాలతో పాటు గొల్లపూడి గ్రామాన్నికూడా ప్రతిపాదిత గ్రేటర్ విజయవాడ నగరంలో కలపబోతున్నారు. గ్రామ జనాభా సుమారు 37,000. నగరంలో స్థలాల కొరత నేపథ్యంలో వివిధకాలనీల నిర్మాణాలను గొల్లపూడి శివారులో చేపడుతున్నారు. విజయవాడ బైపాసు రోడ్డు నిర్మాణ దశలో ఉంది. గన్నవరం విమానాశ్రయం నుండి గొల్లపూడి వరకూ మధ్యలో ఇన్నర్ రింగ్ రోడ్ రామవరప్పాడు వరకు నిర్మించబడింది. విజయవాడ వన్‌టవున్‌ ప్రాంతంలోని ఎర్రకట్ట ప్రాంతాన్ని తాకుతూ బీఆర్టీఎస్‌ కారిడార్‌ను నిర్మించారు.
గొల్లపూడి గ్రామములోని డి.అర్.డి.ఏ. కార్యాలయమైన టి.టి.డి.సి.లో రాష్ట్రస్థాయి ఇసుక త్రవ్వకాల నియంత్రణ కేంద్రం ప్రారంభమైనది. ఆంధ్రప్రదేశ్ రాష్ట్రంలోని వివిధ జిల్లాలలోని ఇసుక త్రవ్వకాలను ఇక్కడినుండియే నియంత్రించనున్నారు. [7]
2001 జనాభా లెక్కల ప్రకారం గ్రామ జనాభా 17845. ఇందులో పురుషుల సంఖ్య 9085, స్త్రీల సంఖ్య 8760, గ్రామంలో నివాసగృహాలు 4415 ఉన్నాయి. గ్రామ విస్తీర్ణం 2262 హెక్టారులు. 
ఈ గ్రామానికి సమీపంలో భవానీపురం, హౌసింగ్ బోర్డ్ కాలనీ, విద్యాధరపురం, జోజినగర్, జక్కంపూడి, రాయనపాడు, పైడూరుపాడు, గుంటుపల్లి గ్రామాలు ఉన్నాయి.
[2] ఈనాడు కృష్ణా/మైలవరం; 2013,ఆగస్టు-8; 1వపేజీ.
[3] ఈనాడు కృష్ణా/మైలవరం; 2015,మార్చ్-9; 1వపేజీ.
[4] ఈనాడు అమరావతి; 2015,మే-3; 35వపేజీ.
[5] ఈనాడు అమరావతి; 2015,మే-14; 31వపేజీ.
[6] ఈనాడు అమరావతి; 2015,సెప్టెంబరు-7; 9వపేజీ.
[7] ఈనాడు అమరావతి; 2015,అక్టోబరు-10; 8వపేజీ.
[8] ఈనాడు అమరావతి; 2016,జనవరి-7; 28వపేజీ. 
[9] ఈనాడు అమరావతి/మైలవరం;2017,జూన్-4; 1వపేజీ.